Basket Summer Cup atraurà més de 6.000 persones a Gandia el cap de setmana
05 juny 2025

## Basket Summer Cup atraurà més de 6.000 persones a Gandia el cap de setmana05 juny 2025Última actualització: 05 juny 2025

![](../gestion/img/6e0083a8e86b93e990b888459f2ce84332cc1f5205d1e94fa70ee76a9054a4b7.JPG)  
  

El regidor d’Esports, ****Jesús Naveiro****, ha comparegut aquest matí acompanyat de ****Jesús Ginestar****, vicepresident de l’Units pel Bàsquet Gandia, i ****Nacho Macipe****, CEO de QL Sport, l'empresa que coordina ja diversos dels tornejos més importants que es fan a Gandia, per la qualitat i per la quantitat d'esportistes. Com ara el Basket Summer Cup Gandia, que es desenvoluparà a la ciutat, com a seu principal, i a altres municipis de la comarca que també participen, del 6 al 8 juny, dia en què es disputaran les finals.

A Gandia aquest torneig comença a les 16.00 h i ocuparà els pavellons del Poliesportiu Municipal, del Raval-Benipeixcar i el de Beniopa. En total 18 pistes de forma simultània, distribuïdes també entre Oliva, Tavernes, Real de Gandia, Llocnou de Sant Jeroni, Bellreguard i la Font d’en Carròs, on es disputaran 186 partits en tres dies, des de les 9:00 h fins a les 21:00 h, de forma ininterrompuda.   

__«Vull agrair també els municipis que col·laboren, el que diu molt de la magnitud, de l'envergadura i de la quantitat d'esportistes que mou aquest torneig. Parlem de quasi 150 equips, al voltant de 2.000 esportistes, des d'aleví__ __fins__ __a sènior.__ __J____untament amb els familiars____,__ __més de 6.000 persones passaran aquest cap de setmana per Gandia gràcies a aquest torneig».__

Naveiro ha agraït també la col·laboració de la Regidoria de Turisme i al sector hoteler la seua implicació. De fet, gràcies a l’esdeveniment, l'Hotel Tres Anclas tindrà un 75% d’ocupació, entre esportistes i familiars; l'Hotel Gandia, l'Hotel Biarritz i l’Hotel Porto, al 100%. El regidor d’Esports ambé ha donat les gràcies a l’organització i a la implicació de l’Units pel Bàsquet Gandia.

Hi participen 150 equips, des d’alevins fins a séniors, provinents de Castella-la Manxa, Aragó, Múrcia, Andalusia, Extremadura i, per descomptat, del nostre territori.

__“____Aquest és el tercer torneig enguany que organitza QL Sport a Gandia. Hem tingut les Basket Cup Setmana Santa, Basket Cup Pont de__ __m____aig i ara el de fi de temporada, la Basket Summer Cup, del qual cal destacar també «la paritat entre masculí i femení. Així que, tothom que vulga gaudir del bàsquet, sap on estem»__, ha indicat Macipe.

Finalment, des de l’Units pel Bàsquet Gandia han agraït __«la possibilitat de col·laborar i ajudar a associa____r el nom de Gandia__ __al bàsquet__ __en tot l’Estat__. __C____onvid____em__ __la gent en general, amants de l'esport i especialment del bàsquet, a__ __acostar-se__ __a les instal·lacions del pavelló a veure els partits, que__ __seran__ __molt interessants____”__, ha conclòs Ginestar.